[{"text_idx": "#000001", "text": "Eesti naiste koondis koguneb 28.\u201330. jaanuaril uute peatreenerite Anastassia Morkovkina ja Sirje Roopsi juhendamisel esimest korda treeninglaagriks Haapsalu Uuemo\u0303isa jalgpallihallis. Peatreenerid avalikustasid nimekirja 24 ma\u0308ngijaga. Teise seas teenis uutelt treeneritelt koondisekutse allegrode esikinnas Karina Piirimaa."}, {"text_idx": "#000002", "text": "Va\u0308lisklubides ma\u0308ngivaid koondislasi treeninglaagriks Eestisse ei so\u0303idutatud. Koondise juurde on kaasatud kehalise ettevalmistuse treenerina Alar Trumm. U\u0308leja\u0308a\u0308nud personal on komplekteerimisel, jaanuarikuu laagris teeb kaasa va\u0308ravavahtide treenerina Ruslan Mironov."}, {"text_idx": "#000003", "text": "Morkovkina ja Roops nimetati naiste koondise peatreeneriteks ta\u0308navu jaanuari keskpaigas. Naiste koondist ootavad ees EM-valikturniiri kohtumised, millest aasta esimene toimub 8. aprillil kell 19 Tallinnas A. Le Coq Arenal Kreeka vastu."}, {"text_idx": "#000004", "text": "Naiste koondise laager toimub esmakordselt vastvalminud Haapsalu Uuemo\u0303isa jalgpallihallis, mis avati mo\u0308o\u0308dunud aasta detsembris. Jalgpallihallide ehitamine on pikemaajalisem projekt kultuuriministeeriumi ja Eesti Jalgpalli Liidu (EJL) koosto\u0308o\u0308na, mille eesma\u0308rk on rajada va\u0308hemalt u\u0308ks jalgpallihall igasse Eesti maakonda."}]